হজ পালনে গিয়ে সৌদিতে বাংলাদেশির মৃত্যু | বাংলানিউজ২৪৭ডটকম
হোম জাতীয় হজ পালনে গিয়ে সৌদিতে বাংলাদেশির মৃত্যু
হজ পালন করতে গিয়ে মো.আব্দুল সাত্তার নামের এক বাংলাদেশির মৃত্যু হয়েছে।
বুধবার (১৮ জুলাই) মক্কায় তিনি মারা যান। ৬৮ বছর বয়সী আব্দুল সাত্তার মানিকগঞ্জ জেলার বাসিন্দা বলে জানা গেছে। এ নিয়ে এখন পর্যন্ত দু’জনের মৃত্যু খবর পাওয়া গেছে। এদিকে, হজযাত্রার ৬ষ্ঠ দিনে এখন পর্যন্ত ৭৯টি ফ্লাইটে ২৮ হাজার ২৮০জন হজযাত্রী সৌদি আরবে পৌঁছেছেন।
বৃহস্পতিবার, বিমান বাংলাদেশ এয়ারলাইন্সের ৩৬টি ফ্লাইটে ১৩ হাজার ৬১৯ জন এবং সৌদি এয়ারলাইন্সের ৪৩টি ফ্লাইটে ১৪ হাজার ৬৬১ জন হজযাত্রী সৌদি আরবে পৌঁছান। এদের মধ্যে সরকারি ব্যবস্থাপনায় ৩ হাজার ২৫৯ জন এবং বেসরকারি ব্যবস্থাপনায় পৌঁছেছেন ২৫ হাজার ২১ জন হজযাত্রী।